Instagram: Rafiqasiga syurpriz tayyorlagan Ilhom Farmonov, ijodga qaytgan Shahlo Ahmedova, ochiq kiyimini tanqid qilganlarga Lolaning javobi

Jahon va o‘zbek shou-biznesi vakillarining Instagram sahifalariga joylashtirilgan qiziqarli foto va videolarni e’tiboringizga havola etamiz.
Anvar Sanayev sahifasiga o‘g‘lining suratini joyladi va uni oliygohga kirgani bilan tabrikladi.

Ilhom Farmonov rafiqasining tug‘ilgan kunini tog‘dagi mehmonxonalardan birida nishonladi. Tug‘ilgan kun sohibasi sharafiga mushaklar ham otildi.
Aktrisa Zarina Nizomiddinova o‘g‘li va turmush o‘rtog‘ining suratini e’lon qildi.

Anvar Sanayev to‘y xizmatlarining birida yosh bolakay unga qo‘shiqlarini aytib bergan videosini namoyish qildi.
Xonanda Yulduz Turdiyeva muxlislariga yangi surati bilan ko‘rinish berdi.

Nilufar Usmonova Toshkentdagi xonadonini muxlislariga ko‘rsatdi va uyining har bir burchagi qadrli ekanini aytdi.
Gulsanam Mamazoitova sahifasiga yangi suratini joyladi.

“Bravo” jamoasining a’zosi Umid Umarov mashhur sharhlovchi Mirzahakim To‘xtamirzayev bilan uchrashib qolganini muxlislariga ko‘rsatdi.
Yulduz Rajabova sahifasiga yangi rasm joyladi va qo‘llab-quvvatlash sevgining haqiqiy ko‘rinishi ekanini aytdi.

Xonanda Hosila Rahimova obunachilariga Turkiyaning Bodrum shahrida dam olayotgani aks etgan videoni namoyish qildi.
Muxlislariga komik obrazlari bilan tanilgan aktrisa Zuhra Soliyeva 22-avgust kuni 50 yoshni qarshi oldi.
Yulduz Usmonova sahifasiga Qozog‘istonning Turkiston shahridagi “Karavan Saray” majmuasi bilan tanishgani aks etgan suratini joyladi.

Aktyor va rejissor Muhammadali Navro‘zov 23-avgust kuni 31 yoshga kirdi. U sahifasiga tug‘ilgan kunini nishonlagani aks etgan videoni joyladi.
Ijodga qaytgan Shahlo Ahmedova tez kunlarda yangi — “Ilk sevgi” nomli taronasini muxlislariga namoyish etishini ma’lum qildi.
Xonanda Lola ayni damda Turkiyaning Antaliya shahrida oilasi bilan hordiq chiqarmoqda. Xonanda sahifasiga o‘g‘li va qizi bilan cho‘milish kiyimida tushgan suratini sahifasiga joyladi. Bu surat Instagram foydalanuvchilarining keskin tanqidiga sabab bo‘ldi. Instagram foydalanuvchilari xonandaga ulg‘ayib qolgan farzandlari oldida yopiqroq kiyim kiyishni maslahat bergan. Bunday tanqidiy izohlarga nisbatan Lola Instagram sahifasidagi stories orqali javob qaytargan.
“Sizlarga to‘g‘risini aytaman, sizlarning o‘zimni tutishim, farzandlarimning qanaqaligi va o‘zimni ularning oldida qanday yurishim haqida nima deb o‘ylashingiz meni umuman qiziqtirmaydi. Qanday xohlasam shunday yashaganman va yashayman ham. Men uchun sevimli insonlarimning baxtli bo‘lishi muhim, qolgan hech narsa muhim emas.

Xonanda Bunyodbek Saidov farzandlarining basketbol o‘ynagani aks etgan videoni joyladi.
Sevara Nazarxon muxlislariga onasiga sevimli atirini sovg‘a qilgani va bu holatdan onasining quvonib ketgani aks etgan videoni ko‘rsatdi.
Diana Yagofarova sahifasiga o‘g‘lini tug‘ilgan kuni bilan tabriklagani aks etgan suratni joyladi.

Aktrisa Gulchehra Eshonqulova muxlislariga avtomobil yuvish shoxobchasida mashinasini yuvgani aks etgan videoni ko‘rsatdi.
Ra’no Shodiyeva “Mendirman Jaloliddin” serialining suratga olish jarayonlariga tayyorgarlik ko‘rish jarayonidan video e’lon qildi.